Սա այնքան էլ հեշտ չէ անել: Երբեմն նույն ժողովրդի տարբեր սերունդներ ձեռք են բերում եւ կորցնում այդպիսի ունակությունները: Ուսանելի օրինակ է թեկուզ այնպիսի ժողովուրդների վերելքների ու վայրէջքների պատմությունը, ինչպիսիք են գերմանացիներն ու ճապոնացիները: Ներքին (իրավական) կարգի կազմակերպման ավելի բարձր մակարդակի միտված առաջընթաց շարժումը միշտ բախվում է ներքին ուժեղ դիմակայությունների ու փոխակերպումների: Էթնիկ համայնքը ավերների ու կորուստների երկար ճանապարհ է անցնում, մինչ ժամանակի ընթացքում ձեռք է բերում միավորման այլ մեխանիզմ `քաղաքացիական գիտակցություն (քաղաքացիական մտածողություն): Դա տեղի է ունենում ճգնաժամային իրավիճակներում ողջ համայնքի պարբերական փիլիսոփայական ընտրությունների միջոցով: